----

----

I Ανακοινώσεις

Επιτροπή

----

Ισοτιμίες του ευρώ (1)

2 Σεπτεμβρίου 2004

(2004/C 221/01)

1 ευρώ= 

----

(1)

Πηγή: Ισοτιμίες αναφοράς που δημοσιεύονται από την Ευρωπαϊκή Κεντρική Τράπεζα.

----

----

ΚΡΑΤΙΚΈΣ ΕΝΙΣΧΫΣΕΙΣ — ΙΤΑΛΊΑ

Ενίσχυση C 12/04 (πρώην NN 165/03) — Φορολογικά κίνητρα σε επιχειρήσεις που συμμετέχουν σε εμπορικές εκθέσεις στο εξωτερικό

Πρόσκληση για υποβολή παρατηρήσεων σύμφωνα με το άρθρο 88 παράγραφος 2 της συνθήκης ΕΚ

(2004/C 221/02)

(Κείμενο που παρουσιάζει ενδιαφέρον για τον ΕΟΧ)

Με επιστολή της 16ης Μαρτίου 2004, που αναδημοσιεύεται στην αυθεντική γλώσσα του κειμένου της επιστολής στις σελίδες που ακολουθούν την παρούσα περίληψη, η Επιτροπή κοινοποίησε στην Ιταλία την απόφασή της να κινήσει τη διαδικασία του άρθρου 88 παράγραφος 2 της συνθήκης ΕΚ σχετικά με την προαναφερθείσα ενίσχυση.

Τα ενδιαφερόμενα μέρη μπορούν να υποβάλουν τις παρατηρήσεις τους επί του μέτρου για το οποίο η Επιτροπή κινεί τη διαδικασία μέσα σε ένα μήνα από την ημερομηνία δημοσίευσης της παρούσας περίληψης και της επιστολής που ακολουθεί, στην ακόλουθη διεύθυνση:

Οι παρατηρήσεις αυτές θα κοινοποιηθούν στην Ιταλία. Το απόρρητο της ταυτότητας του ενδιαφερόμενου μέρους που υποβάλλει τις παρατηρήσεις μπορεί να ζητηθεί γραπτώς, με μνεία των σχετικών λόγων.

ΠΕΡΙΛΗΨΗ

Περιγραφή του μέτρου

Στις 2 Οκτωβρίου 2003, η Ιταλία θέσπισε το νομοθετικό διάταγμα αριθ. 269 (DL 269/2003) της 30ής Σεπτεμβρίου 2003, το οποίο τέθηκε σε ισχύ με τη δημοσίευσή του στην Επίσημη Εφημερίδα της Ιταλικής Δημοκρατίας αριθ. 230 της 2ας Οκτωβρίου 2003.

Το άρθρο 1 παράγραφος 1 στοιχείο β) του DL 269/2003 προβλέπει ότι οι επιχειρήσεις που υπόκεινται σε φορολογία επιχειρήσεων στην Ιταλία μπορούν να αφαιρέσουν από το φορολογήσιμο εισόδημά τους τις άμεσες δαπάνες που πραγματοποίησαν για τη συμμετοχή τους σε εμπορικές εκθέσεις στο εξωτερικό. Η διάταξη εφαρμόζεται αποκλειστικά για τον καθορισμό του φορολογήσιμου εισοδήματος του πρώτου οικονομικού έτους που ακολουθεί το έτος κατά τη διάρκεια του οποίου τέθηκε σε ισχύ το νομοθετικό διάταγμα 269/2003 (2 Οκτωβρίου 2003). Η απαλλαγή χορηγείται επιπλέον της τακτικής φορολογικής ελάφρυνσης που προβλέπεται στη δήλωση εισοδήματος του δικαιούχου για τα έξοδα διαφήμισης και προώθησης, εκθέσεων και πρακτορείου, σύμφωνα με το άρθρο 108 παράγραφος 2 του ιταλικού κώδικα φορολογίας εισοδήματος.

Εκτίμηση του μέτρου

Σύμφωνα με την Επιτροπή, το ανωτέρω μέτρο φαίνεται να πληροί όλες τις προϋποθέσεις του άρθρου 87 παράγραφος 1 της συνθήκης ΕΚ.

Το μέτρο παρέχει στους δικαιούχους οικονομικό πλεονέκτημα που συνίσταται σε μείωση του φορολογήσιμου εισοδήματος της εταιρείας που λαμβάνει μέρος σε εμπορικές εκθέσεις στο εξωτερικό, για ποσό που αντιστοιχεί στις άμεσες δαπάνες που πραγματοποίησε η εταιρεία για τη συμμετοχή της σε εμπορικές εκθέσεις στο εξωτερικό. Μια εταιρεία που πραγματοποιεί τέτοιες δαπάνες εγγράφει στους λογαριασμούς της μια αντίστοιχη αρνητική διόρθωση που έχει ως αποτέλεσμα μια μικρότερη πραγματική φορολογική επιβάρυνση για το 2004.

Το πλεονέκτημα εμφανίζεται επιλεκτικό, επειδή περιορίζεται σε εταιρείες που πραγματοποιούν ορισμένες επενδύσεις οι οποίες αφορούν αποκλειστικά τη συμμετοχή τους σε εμπορικές εκθέσεις στο εξωτερικό και αποκλείει τη συμμετοχή άλλων ανταγωνιστών σε αυτές τις εκθέσεις (π.χ. εταιρείες που συμμετέχουν σε τοπικές εκθέσεις). Η Επιτροπή επισημαίνει επίσης ότι το πλεονέκτημα φαίνεται να οφείλεται στο κράτος, αφού συνίσταται σε απώλεια φορολογικών εσόδων του ιταλικού Υπουργείου Οικονομικών.

Τέλος, η Επιτροπή θεωρεί ότι το μέτρο μπορεί να νοθεύσει τον ανταγωνισμό και έχει επίπτωση στο εμπόριο μεταξύ των κρατών μελών, αφού τόσο το καθεστώς όσο και τα αποτελέσματά του έχουν ως στόχο τη βελτίωση της εμπορικής θέσης των δικαιούχων όσον αφορά την εξαγωγή των προϊόντων τους στις ξένες αγορές.

Η Επιτροπή αμφιβάλλει κατά πόσον η κρατική ενίσχυση που χορηγείται σε επιχειρήσεις που λαμβάνουν μέρος σε εμπορικές εκθέσεις στο εξωτερικό είναι συμβατή με την κοινή αγορά. Οι ιταλικές αρχές δεν υπέβαλαν κανένα επιχείρημα που να καταδεικνύει ότι εφαρμόζονται στην παρούσα υπόθεση οι εξαιρέσεις του άρθρου 87 παράγραφοι 2 και 3 της συνθήκης ΕΚ, βάσει των οποίων μια κρατική ενίσχυση μπορεί να θεωρηθεί συμβατή με την κοινή αγορά.

Τα φορολογικά πλεονεκτήματα που παρέχει το μέτρο δεν φαίνεται να έχουν σχέση με συγκεκριμένες επενδύσεις, συμπεριλαμβανομένης της δημιουργίας θέσεων εργασίας, επιλέξιμες για να τύχουν ενίσχυσης στα πλαίσια των εν ισχύι κανονισμών εξαιρέσεων κατά κατηγορία, ούτε και στα πλαίσια άλλων κοινοτικών κατευθυντηρίων γραμμών, αλλά φαίνεται να συνιστούν απλώς μείωση των επιβαρύνσεων τις οποίες θα έπρεπε κανονικά να επωμισθούν οι δικαιούχοι κατά την άσκηση των επιχειρήσεων τους, και κατά συνέπεια θα πρέπει να θεωρηθούν ως λειτουργικές ενισχύσεις οι οποίες μπορεί να θεωρηθούν συμβατές με την κοινή αγορά μόνο εάν διευκολύνουν την ανάπτυξη ορισμένων δραστηριοτήτων ή ορισμένων οικονομικών περιοχών και είναι περιορισμένες όσον αφορά τον χρόνο, φθίνουσες και αναλογικές ως προς την ανάγκη αντιμετώπισης συγκεκριμένων οικονομικών μειονεκτημάτων. Οι ανωτέρω απαιτήσεις δεν φαίνεται να πληρούνται στη συγκεκριμένη υπόθεση.

Επιπλέον, στόχος του μέτρου φαίνεται να είναι η βελτίωση της εμπορικής θέσης των δικαιούχων έναντι των ξένων ανταγωνιστών τους, συμπεριλαμβανομένων εκείνων που εδρεύουν σε άλλα κράτη μέλη. Συνεπώς, η ενίσχυση μπορεί να έλθει σε σύγκρουση με τις αρχές της ενιαίας αγοράς, αφού δεν μπορεί να αποκλεισθεί ότι θα έχει ως αποτέλεσμα την απαλλαγή από εσωτερικούς φόρους όσον αφορά τις εξαγωγές σε άλλα κράτη μέλη κατά παράβαση του άρθρου 92 της συνθήκης και γι' αυτό τον λόγο δεν μπορεί να θεωρηθεί συμβατή με την κοινή αγορά.

Λόγω αμφιβολιών ως προς το συμβιβάσιμο της ενίσχυσης με τη συνθήκη ΕΚ, η Επιτροπή προτίθεται να κινήσει την επίσημη διαδικασία έρευνας που προβλέπει το άρθρο 88 παράγραφος 2 της συνθήκης ΕΚ.

Σύμφωνα με το άρθρο 14 του κανονισμού (ΕΚ) αριθ. 659/1999 του Συμβουλίου, μπορεί να ζητηθεί ανάκτηση κάθε παράνομης ενίσχυσης από τον δικαιούχο, εφόσον διαπιστωθεί ότι το μέτρο συνιστά ενίσχυση.

ΚΕΙΜΕΝΟ ΤΗΣ ΕΠΙΣΤΟΛΗΣ

«La Commissione desidera informare l'Italia che, dopo aver esaminato le informazioni fornite dalle Vostre autorità sulle misure succitate, ha deciso di avviare il procedimento di cui all'articolo 88, paragrafo 2, del trattato CE.

PROCEDIMENTO

DESCRIZIONE DETTAGLIATA DELLA MISURA

VALUTAZIONE DELLA MISURA

Aiuti di Stato ai sensi dell'articolo 87, paragrafo 1, del trattato CE

Vantaggio economico

Favorire talune imprese o attività economiche

Presenza di risorse statali

Distorsione della concorrenza ed incidenza sugli scambi tra gli Stati membri

Compatibilità

CONCLUSIONE

----

(1)  Regolamento (CE) n. 659/1999 del Consiglio, del 22 marzo 1999, recante modalità di applicazione dell'articolo 93 del trattato CE, GU L83 del 27.3.1999, pag. 1.

(2)  Cause riunite T-92/00 e T-103/00, Território Histórico de Álava — Diputación Foral de Alava e a./Commissione, Racc. 2002, pag. II-1385.

(3)  Causa T-214/95 Het Vlaamse Gewest/Commissione, Racc. 1998, pag. II-717.

(4)  Regolamento (CE) n. 69/2001 della Commissione, del 12 gennaio 2001, relativo all'applicazione degli articoli 87 e 88 del trattato CE agli aiuti d'importanza minore (“de minimis”) (GU L 10 del 13.1.2001, pag. 1).

(5)  Cfr. sezione 1 della comunicazione della Commissione agli Stati membri, a norma dell'articolo 93, paragrafo 1, del trattato CE, sull'applicazione degli articoli 92 e 93 del trattato all'assicurazione del credito all'esportazione a breve termine, GU C 281 del 17.9.1997, pag. 4.

(6)  Causa C-156/98, Germania/Commissione, Racc. 2000, pag. I-6857.

----

----

ΚΡΑΤΙΚΈΣ ΕΝΙΣΧΫΣΕΙΣ — ΙΤΑΛΊΑ

Ενίσχυση C 8/04 (πρώην NN 164/03) — Άμεσα φορολογικά κίνητρα στις νεοεισαχθείσες εταιρείες — Επιδότηση φόρου εισαγωγής στο χρηματιστήριο

Πρόσκληση για υποβολή παρατηρήσεων σύμφωνα με το άρθρο 88 παράγραφος 2 της συνθήκης ΕΚ

(2004/C 221/03)

(Κείμενο που παρουσιάζει ενδιαφέρον για τον ΕΟΧ)

Με επιστολή της 18ης Φεβρουαρίου 2004, που αναδημοσιεύεται στην αυθεντική γλώσσα του κειμένου της επιστολής στις σελίδες που ακολουθούν την παρούσα περίληψη, η Επιτροπή κοινοποίησε στην Ιταλία την απόφασή της να κινήσει τη διαδικασία του άρθρου 88 παράγραφος 2 της συνθήκης ΕΚ σχετικά με την προαναφερθείσα ενίσχυση.

Τα ενδιαφερόμενα μέρη μπορούν να υποβάλουν τις παρατηρήσεις τους επί του μέτρου για το οποίο η Επιτροπή κινεί τη διαδικασία μέσα σε ένα μήνα από την ημερομηνία δημοσίευσης της παρούσας περίληψης και της επιστολής που ακολουθεί, στην ακόλουθη διεύθυνση:

Οι παρατηρήσεις αυτές θα κοινοποιηθούν στην Ιταλία. Το απόρρητο της ταυτότητας του ενδιαφερόμενου μέρους που υποβάλλει τις παρατηρήσεις μπορεί να ζητηθεί γραπτώς, με μνεία των σχετικών λόγων.

ΠΕΡΙΛΗΨΗ

Περιγραφή του μέτρου

Στις 2 Οκτωβρίου 2003, η Ιταλία θέσπισε το νομοθετικό διάταγμα αριθ. 269 (DL 269/2003) της 30ής Σεπτεμβρίου 2003, το οποίο τέθηκε σε ισχύ με τη δημοσίευσή του στην Επίσημη Εφημερίδα της Ιταλικής Δημοκρατίας αριθ. 230 της 2ας Οκτωβρίου 2003.

Το άρθρο 1 παράγραφος 1 στοιχείο δ) του DL 269/2003 προβλέπει ότι, από το οικονομικό έτος 2003 και μετά, στις εταιρείες που θα εισαχθούν σε ένα εποπτευόμενο ευρωπαϊκό χρηματιστήριο κατά την περίοδο μεταξύ 2 Οκτωβρίου 2003 και 31 Δεκεμβρίου 2004 θα χορηγηθεί για τρία έτη ένας μειωμένος συντελεστής φορολογίας επιχειρήσεων της τάξης του 20 % (έναντι 33 % του κανονικού συντελεστή). Αυτή η «πριμοδότηση φόρου» εφαρμόζεται μόνο όταν η νεοεισαχθείσα εταιρεία αυξάνει το καθαρό κεφάλαιό της κατά τουλάχιστον 15 % ως αποτέλεσμα της αρχικής δημόσιας προσφοράς (ΑΔΠ) των μετοχών αυτής της εταιρείας, υπό τον όρο ότι ο δικαιούχος δεν είναι ήδη εισηγμένος σε ένα ευρωπαϊκό χρηματιστήριο. Επιπλέον της ανωτέρω φορολογικής πριμοδότησης, το καθεστώς προβλέπει την εξαίρεση, μόνο για το 2004, από το φορολογήσιμο εισόδημα μιας νεοεισαχθείσας εταιρείας ενός ποσού ίσου με τις δαπάνες που πραγματοποίησε για την αρχική εισαγωγή.

Εκτίμηση του μέτρου

Σύμφωνα με την Επιτροπή, το μέτρο φαίνεται να πληροί τις προϋποθέσεις του άρθρου 87 παράγραφος 1 της συνθήκης ΕΚ.

Το μέτρο παρέχει στους δικαιούχους δύο ξεχωριστά πλεονεκτήματα. Κατά πρώτο λόγο, χορηγεί ένα μειωμένο συντελεστή φορολογίας επιχειρήσεων της τάξης του 20 % για μια περίοδο τριών ετών, επηρεάζοντας κατά συνέπεια το μετά τους φόρους εισόδημα από τις επιχειρηματικές δραστηριότητες που ασκούν οι δικαιούχοι. Κατά δεύτερο λόγο, μια εταιρεία που εισάγεται το 2004 μπορεί να εγγράψει στους λογαριασμούς της φορολογήσιμου εισοδήματος μια αρνητική διόρθωση που αντιστοιχεί στην εξαίρεση από το φορολογήσιμο εισόδημα ενός ποσού που αντιστοιχεί στις δαπάνες εισαγωγής. Αυτή η αρνητική διόρθωση έχει ως επίπτωση ένα μικρότερο πραγματικό συντελεστή φόρου για το 2004. Λόγω του μειωμένου φορολογικού συντελεστή, οι επενδύοντες σε τέτοιες νεοεισαχθείσες εταιρείες απολαύουν έμμεσα υψηλότερα μετά τους φόρους μερίσματα και κέρδη από την πώληση μετοχών τέτοιων επιχειρήσεων.

Αυτά τα πλεονεκτήματα οφείλονται στο κράτος, αφού συνίστανται σε απώλεια φορολογικών εσόδων του ιταλικού Υπουργείου Οικονομικών. Είναι επιλεκτικά, γιατί περιορίζονται σε εταιρείες που εισάγονται σε σύντομη χρονική περίοδο όπως επιβάλλει το καθεστώς. Ο χορηγούμενος περιορισμένος χρόνος για την εισαγωγή περιορίζει εκ των πραγμάτων το πεδίο εφαρμογής του καθεστώτος σε έναν πολύ περιορισμένο αριθμό δικαιούχων που πληρούν τις προϋποθέσεις εισαγωγής κατά την περίοδο αναφοράς του μέτρου.

Τέλος, η Επιτροπή θεωρεί ότι το μέτρο μπορεί να νοθεύσει τον ανταγωνισμό και έχει επίπτωση στο εμπόριο μεταξύ των κρατών μελών. Οι επιχειρηματικές δραστηριότητες που πραγματοποιούν οι πιθανοί δικαιούχοι μπορούν να λάβουν χώρα σε διεθνείς αγορές και περιλαμβάνουν το εμπόριο και άλλες επιχειρηματικές δραστηριότητες όπου ο ανταγωνισμός είναι έντονος.

Κατά συνέπεια, στο παρόν στάδιο της διαδικασίας η Επιτροπή συμπεραίνει ότι με αυτό το μέτρο οι ιταλικές αρχές μπορούν να χορηγήσουν κρατική ενίσχυση κατά την έννοια του άρθρου 87 παράγραφος 1 της συνθήκης ΕΚ.

Η Επιτροπή αμφιβάλλει κατά πόσον η κρατική ενίσχυση που χορηγείται στις νεοεισαχθείσες εταιρείες είναι συμβατή με την κοινή αγορά. Οι ιταλικές αρχές δεν υπέβαλαν κανένα επιχείρημα που να καταδεικνύει ότι εφαρμόζονται στην παρούσα υπόθεση οι εξαιρέσεις του άρθρου 87 παράγραφοι 2 και 3 της συνθήκης ΕΚ, βάσει των οποίων μια κρατική ενίσχυση μπορεί να θεωρηθεί συμβατή με την κοινή αγορά. Τα φορολογικά πλεονεκτήματα που παρέχει το καθεστώς δεν φαίνεται να έχουν σχέση με συγκεκριμένες επενδύσεις, συμπεριλαμβανομένης της δημιουργίας θέσεων εργασίας, επιλέξιμες για να τύχουν ενίσχυσης στα πλαίσια των εν ισχύι κανονισμών εξαιρέσεων κατά κατηγορία, ούτε και στα πλαίσια άλλων κοινοτικών κατευθυντηρίων γραμμών, αλλά φαίνεται να συνιστούν απλώς μείωση των επιβαρύνσεων τις οποίες θα έπρεπε κανονικά να επωμισθούν οι δικαιούχοι κατά την άσκηση των επιχειρήσεών τους, και κατά συνέπεια θα πρέπει να θεωρηθούν ως λειτουργικές ενισχύσεις οι οποίες μπορεί να θεωρηθούν συμβατές με την κοινή αγορά μόνο εάν διευκολύνουν την ανάπτυξη ορισμένων δραστηριοτήτων ή ορισμένων οικονομικών περιοχών και είναι περιορισμένες όσον αφορά τον χρόνο, φθίνουσες και αναλογικές ως προς την ανάγκη αντιμετώπισης συγκεκριμένων οικονομικών μειονεκτημάτων. Οι ανωτέρω απαιτήσεις δεν φαίνεται να πληρούνται στη συγκεκριμένη υπόθεση.

Λόγω αμφιβολιών ως προς το συμβιβάσιμο της ενίσχυσης με τη συνθήκη ΕΚ, η Επιτροπή προτίθεται να κινήσει την επίσημη διαδικασία έρευνας που προβλέπει το άρθρο 88 παράγραφος 2 της συνθήκης ΕΚ.

Σύμφωνα με το άρθρο 14 του κανονισμού (ΕΚ) αριθ. 659/1999 του Συμβουλίου, μπορεί να ζητηθεί ανάκτηση κάθε παράνομης ενίσχυσης από τον δικαιούχο, εφόσον διαπιστωθεί ότι το μέτρο συνιστά ενίσχυση.

[ΚΕΙΜΕΝΟ ΤΗΣ ΕΠΙΣΤΟΛΗΣ]

«La Commissione desidera informare l'Italia che, dopo aver esaminato le informazioni fornite dalle Vostre autorità sulle misure succitate, ha deciso di avviare il procedimento di cui all'articolo 88, paragrafo 2, del trattato CE.

PROCEDIMENTO

DESCRIZIONE DETTAGLIATA DELLA MISURA

VALUTAZIONE DELLA MISURA

Aiuti di Stato ai sensi dell'articolo 87, paragrafo 1, del trattato CE

Vantaggio economico

Favorire talune imprese o attività economiche

Presenza di risorse statali

Distorsione della concorrenza ed incidenza sugli scambi tra gli Stati membri

Compatibilità

CONCLUSIONE

----

(1)  Regolamento (CE) n. 659/1999 del Consiglio, del 22 marzo 1999, recante modalità di applicazione dell'articolo 93 del trattato CE (GU L 83 del 27.3.1999, pag. 1).

(2)  Cause riunite T-92/00 e T-103/00, Território Histórico de Álava — Diputación Foral de Alava e a./Commissione, Racc. 2002, pag. II-1385.

(3)  Causa T-214/95 Het Vleemse Gewest/Commissione, Racc. 1998, pag. II-717.

(4)  Al 2 ottobre 2003, le società indicate nel sito web della borsa italiana (http://www.borsaitalia.it) come in corso di ammissione alla quotazione erano: AEROPORTO VENEZIA (SALVO), AEROVIAGGI, AGAM MONZA, AGSM VERONA, ALBACOM, AMPS PARMA, SETTORE, ARTEMIDE, BIPIELLE. ORO NETTO, BLU, CDM TECNOCONSULTING, COSMO.

(5)  Al 2 ottobre 2003 due società sono state ammesse alla quotazione nella borsa italiana, ossia ISAGRO SpA (ammessa il 27-30 ottobre 2003) e TREVISAN SpA (ammessa il 29-31 ottobre 2003), mentre una terza società, SORIN SpA, appare in corso di ammissione alla stessa borsa valori.

(6)GU C 288 del 9.10.1999, pag. 2.

(7)  Causa C-156/98, Germania/Commissione, Racc. 2000, pag. I-6857.

(8)  Ibidem.

----